
סדר היום:
1.
הצעה לסדר היום (דיון מהיר) של חה"כ מגלי והבה, בנושא: דרוזים תושבי רמת הגולן

נכחו:


חברי הוועדה: 


דוד אזולאי – היו"ר

חמד עמאר

מוזמנים:
 

סגן השר איוב קרא

חה"כ מגלי והבה

חה"כ סעיד נפאע

פאיז חנה
-
ממונה רשויות, משרד הפנים

אוסאמה זהוה
-
ראש המועצה המקומית בוקעתה

פוזאת זהוה
-
עוזר לראש המועצה, המועצה המקומית בוקעתה

עימאד חבוס
-
המועצה המקומית בוקעתה

איאד חבוס
-
המועצה המקומית בוקעתה

מתי אבני
-
ראש המועצה המקומית מסעדה

מנדי ספדי
-
מנהל לשכת סגן השר איוב קרא

פיני קבלו
-
סמנכ"ל רווחה וקשרים בכנסת, מרכז השלטון המקומי

ריטה אולבסון
-
עוזרת לחה"כ מגלי והבה

מנהלת הוועדה:
יפה שפירא

רשמת פרלמנטרית: אירית שלהבת
הצעה לסדר היום (דיון מהיר) של חה"כ מגלי והבה, בנושא: דרוזים תושבי רמת הגולן

היו"ר דוד אזולאי:


אני מתכבד לפתוח את ישיבת ועדת הפנים והגנת הסביבה. הנושא שעל סדר היום הוא דרוזים תושבי רמת הגולן, הצעה לסדר היום של חבר הכנסת מגלי והבה במסגרת דיון מהיר שנשיאות הכנסת אישרה. 

 
הנושא די חשוב ודי רציני כדי לקיים עליו דיון רחב, ואילו כאן לצערי הרב הגורמים הנוגעים בדבר לא שלחו נציגים לישיבה, לא משרד הפנים – עם כל הכבוד למר פאיז חנה שאני מכיר אותו ומכיר את עבודתו, מכיר את היכולת שלו, הוא לא האיש שאמור לתת מענה להצעה הזאת – ולא משרד המשפטים. אני רואה את העניין הזה בחומרה רבה, כי אני מצפה גם ממשרד המשפטים וגם ממשרד הפנים שישלחו את נציגיהם, ובעיקר את נציג מינהל האוכלוסין. אף אחד מנציגי הממשלה לא נמצא כאן. לכן אני מודיע שאני נועל את הישיבה ולא מקיים דיון עד שנציג מינהל האוכלוסין יופיע כאן. 


זאת פגיעה בוועדת הכנסת, בוועדת הפנים והגנת הסביבה, זאת פגיעה בציבור שלם. אנשים הטריחו את עצמם לבוא לכאן מצפון הארץ כדי לקיים דיון רציני וענייני. נשיאות הכנסת אישרה את הדיון, ואילו נציג משרד המשפטים לא נמצא כאן ונציג מינהל האוכלוסין לא נמצא כאן. הדבר חמור מאוד ולא נעבור על כך לסדר היום. מבחינתנו החל מהיום לא יתקיים כאן שום דיון שנוגע למשרד הפנים עד שהנושא הזה יטופל ונקבל מענה הולם לדרישות הוועדה לשלוח את הנציגים הראויים להשתתף בדיון. 


לפיכך, הישיבה הזאת נעולה. תודה רבה. 

